
הכנסת השמונה-עשרה
                                                                  נוסח לא מתוקן              

מושב שני







         

פרוטוקול מס' 80
מישיבת ועדת החוקה חוק ומשפט

יום שני, א' בחשוון התש"ע (19 באוקטובר 2009), שעה 09:00 

סדר היום:  

תקנות סדר הדין הפלילי (סמכויות אכיפה - מעצרים) (היוועדות חזותית) (הוראת שעה) (תיקון), התשס"ט - 2009
נכחו:

חברי הוועדה:

דוד רותם  -  היו"ר

מוזמנים:
עו"ד דרורה נחמני-רוט, פרקליטה במח' ייעוץ וחקיקה, משרד המשפטים

רפ"ק אלי דוידזון, קצין מדור חקירות, המשרד לביטחון פנים

עו"ד חיים אמירה, לשכה משפטית, המשרד לביטחון פנים

עו"ד ליאת יוסים, הנהלת בתי המשפט

מנהלת הוועדה:


דורית ואג

יועצת משפטית:

סיגל קוגוט

קצרנית:
אסתר מימון

תקנות סדר הדין הפלילי (סמכויות אכיפה - מעצרים) (היוועדות חזותית)
 (הוראת שעה)(תיקון), התשס"ט - 2009
היו"ר דוד רותם:

גברת נחמני רוט, את מוכנה להסביר לנו מה את רוצה מאתנו?

דרורה נחמני-רוט:

משהו מאוד פשוט, משלים.


החוק אושר על ידי ועדת החוקה לפני קרוב לשלושה חודשים, ובגלל הפגרה הוא פורסם רק ב-14 באוקטובר. לא יכולנו להכשיר את התקנות, כידוע לכם, לפני אישור החוק. רצינו רק לבקש משהו, וכבר דיברתי עם דורית ואג בעניין הזה.

היו"ר דוד רותם:

אל תבקשו רטרואקטיבית.

דרורה נחמני-רוט:

לא, אנחנו לא מבקשים רטרואקטיבית. את התקנות הבאנו, כיוון שלא אישרתם רטרואקטיבית. אם הייתם מאשרים רטרואקטיבית, לא היינו צריכים להביא את התקנות בכלל, כי הן ללא הגבלת זמן.

היו"ר דוד רותם:

איך אפשר לאשר רטרואקטיבית דבר כזה? לאשר רטרואקטיבית דבר כזה, פירושו של דבר שמאז שפג החוק ועד היום פעלתם בניגוד לחוק בהארכת מעצרים חזותית.

דרורה נחמני-רוט:

לא פעלנו. הפסקנו.

היו"ר דוד רותם:

אם לא פעלתם, אתם לא צריכים רטרואקטיבית.

דרורה נחמני-רוט:

נכון, רצינו רק כדי להכשיר את התקנות, כדי לייתר את האקט שאנחנו עושים היום. בסך הכול התקנות מאוד ברורות, אנחנו רוצים להאריך את תוקפן ממועד פרסומן בשנה. המשמעות תהיה שהתוקף יהיה תשעה חודשים, מקביל לתוקף החוק. נשארו רק תשעה חודשים.

היו"ר דוד רותם:

למה אתם לא עושים פעם אחת באופן מסודר ואתם כותבים, תוקפן של תקנות אלה עד יום פקיעתו של החוק? הרי החוק הוא הוראת שעה. אתם תבואו בעוד שנה.

דרורה נחמני-רוט:

זה מה שקרה. החוק פקע, ואז הארכתם את התוקף רק ב-14 באוקטובר, אז אנחנו צריכים לחדש את התקנות, כי אין להן כבר על מה להישען.

דורית ואג:

הוא מדבר על הסתכלות קדימה.

היו"ר דוד רותם:

בעוד תשעה חודשים שוב תבואו ותבקשו להאריך את תוקפו של החוק, כי אולי בינתיים תצליחו לשכנע את מנהל בתי המשפט לעשות גם פיילוט בירושלים--

דרורה נחמני-רוט:

ככל הנראה זה לא יהיה בירושלים, אדוני.

היו"ר דוד רותם:

--ואז תבקשו עוד ארכה, ואז נאריך את החוק, ושוב יהיו שלושה חודשים של הפסקה, ואז תבואו שוב עם התקנות, ובינתיים אתם מבזבזים זמן. מאז שהחוק התקבל עד היום שוב לא עשיתם, אני מניח.

דרורה נחמני-רוט:

לא יכולנו, לצערנו.

סיגל קוגוט:


תשתדלו להביא את החוק לפני שהוא פוקע, ואז יהיה רצף.

דרורה נחמני-רוט:

הסברנו לכם שהיתה לנו בעיה אם להמשיך את הפרויקט בכלל. היו לנו ישיבות ודיונים על זה עם שר המשפטים והשר לביטחון פנים.

היו"ר דוד רותם:

מה אתם עושים כל היום במשרד המשפטים? אני לא מבין. למה אתם לא יכולים לעשות את הישיבות שבועיים קודם? כל הזמן אני נתקל: היתה לנו ישיבה ברגע האחרון. קבענו היום חוק, אז היום בדיוק יש ישיבה בנושא.

דורית ואג:

לא, את הישיבה על החוק שלהם הם קבעו ב-11 בנובמבר.

דרורה נחמני-רוט:

אנחנו מבקשים לאשר לנו את התקנות. תודה.

היו"ר דוד רותם:

יש בעיה עם התקנות האלה?

סיגל קוגוט:


לא.

תקנות סדר הדין הפלילי (סמכויות אכיפה – מעצרים) (היוועדות חזותית) (הוראת שעה) (תיקון), 

התשס"ט-2009 אושרו

היו"ר דוד רותם:

אושר פה אחד, כרגיל בוועדת החוקה.

הישיבה ננעלה בשעה 09:10
